CELEX: 62015TN0562
Language: fi
Date: 2015-09-25 00:00:00
Title: Asia T-562/15: Kanne 25.9.2015 – Federcaccia Toscana ym. v. Euroopan komissio

16.11.2015   
            
            
               FI
            
            
               Euroopan unionin virallinen lehti
            
            
               C 381/53
            
         Kanne 25.9.2015 – Federcaccia Toscana ym. v. Euroopan komissio
   (Asia T-562/15)
   (2015/C 381/64)
   Oikeudenkäyntikieli: italia
   
      Asianosaiset
   
   
      Kantajat: Federcaccia Toscana (Firenze, Italia), Moreno Periccioli (Volterra, Italia), Arcicaccia Toscana (Firenze), Fabio Lupi (Cascina, Italia), Associazione dei Migratoristi Italiani per la conservazione dell'ambiente naturale (ANUU) – TOSCANA (Cerreto Guidi, Italia), Franco Bindi (Cerreto Guidi) (edustaja asianajaja: A. Bruni)
   
      Vastaaja: Euroopan komissio
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               toteaa, että Euroopan komissio on tuottamuksellisesti jättänyt tutkimatta Italian keräämät raakatiedot Key Concepts -tiedot lehtokurppa-, laulurastas- ja räkättirastaslajien kevätmuuton alkamisesta ja eikä ole verrannut niitä Ranskan keräämiin vastaaviin tietoihin ja jättänyt sen lisäksi täyttämättä velvollisuutensa työstää näiden kolmen maantieteellisesti ja ilmastollisesti homogeenisillä alueilla esiintyvän muuttolintulajin osalta saatujen valtioiden rajat ylittävien tietojen tulokset
            
         
               —
            
            
               toteaa, että Euroopan komissio on tuottamuksellisesti jättänyt päivittämättä Italian Key Concepts -tiedot lehtokurppa-, laulurastas- ja räkättirastaslajien kevätmuuton alkamisesta ja mukauttamatta ja sovittamatta niitä yhteen vastaavien ranskalaisten tietojen kanssa, joita pidetään oikeina ja perusteltuina, ja nimeämättä näiden kolmen lajin kevätmuuton alkamisajanjaksoksi myös Italiassa helmikuun toista 10 päivän jaksoa
            
         
               —
            
            
               toteaa, että Euroopan komissio on ilman päteviä ja oikeita perusteita vaatinut, että Italiassa ja varsinkin Toscanassa on otettava käyttöön sellaiset rajoitukset lehtokurppien, laulurastaiden ja räkättirastaiden metsästyksen osalta, jotka eivät ole oikeutettuja Ranskassa ja erityisesti Korsikalla sallittuihin rajoituksiin nähden ja joiden mukaan näiden kolmen muuttolintulajin metsästyksen päättymistä on aikaistettu Toscanassa siten, että metsästys päättyy 20.1.
            
         
               —
            
            
               toteaa jäsenvaltioiden ja/tai jäsenvaltioiden alueiden epäyhdenvertaisen kohtelun ja pätevien perusteiden puuttumisen takia lainvastaiseksi hankkeen EU PILOT 6955/14/ENVI, jonka Euroopan komissio aloitti yksinomaan Italian valtiota vastaan ilman, että se olisi toiminut samassa yhteydessä samalla tavalla Ranskan osalta ja suorittamatta sitä ennen vähintäänkin alustavaa tutkintaa hankkiakseen yhtäpitäviä tietoja siitä, että lehtokurppien, laulurastaiden ja räkättirastaiden kevätmuutto alkaa Korsikalla todella kuukautta myöhemmin (20.2) kuin Toscanassa (20.1)
            
         
               —
            
            
               toteaa lainvastaiseksi Euroopan komission jatketun laiminlyönnin kantajien 29.5.2015 osoittaman vaatimuksen johdosta ja toteaa, että komission 9.9.2015 päivätyssä kirjeessä nro ENV.D.2/MC-GM/vf/ARES (2015) 3758354 antama vastaus oli välttelevä
            
         
               —
            
            
               määrää Euroopan komission mukauttamaan Italian Key Concepts -tiedot lehtokurppa-, laulurastas- ja räkättirastaslajien kevätmuuton alkamisesta Ranskan Key Concepts -tietoihin ja nimeämään siten ajanjaksoksi helmikuun toisen 10 päivän jakson
            
         
               —
            
            
               ainakin määrää Euroopan komission mukauttamaan Italian Key Concepts -tiedot lehtokurppa-, laulurastas- ja räkättirastaslajien kevätmuuton alkamisesta Toscanassa Ranskan Korsikaa koskeviin Key Concepts -tietoihin, ja nimeämään siten ajankohdaksi helmikuun toisen 10 päivän jakson
            
         
               —
            
            
               määrää Euroopan komission korvaamaan sen epäasianmukaisen toiminnan ja laiminlyönnin takia kantajina oleville metsästysyhdistyksille aiheutuneen ja tulevaisuudessa vielä aiheutuvan vahingon sellaisella määrällä, jonka unionin yleinen tuomioistuin arvioi kohtuulliseksi
            
         
      Oikeudelliset perusteet ja pääasialliset perustelut
   
   Tämän kanteen pääasiallisena tarkoituksena on saada todetuksi komission laiminlyönti siltä osin kuin se oli lainvastaisesti jättänyt ryhtymättä toimenpiteisiin sille 29.5.2015 osoitetun sellaisen vaatimuksen johdosta, jossa kantajana olevat yhdistykset olivat vaatineet sitä päivittämään Italian Key Concepts -tiedot, muuttamaan vastaavasti lehtokurppa-, laulurastas- ja räkättirastaslajien kevätmuuton alkamista koskevia tietoja ja nimeämään siltä osin ajanjaksoksi helmikuun toisen 10 päivän jakson.
   Kanteensa tueksi kantajat vetoavat siihen, että Italian Key Concepts -tiedot lehtokurppa-, laulurastas- ja räkättirastaslajien kevätmuuton alkamisesta ovat pätemättömiä, ei-luotettavia ja riitautettavissa olevia ja että tiedoissa on ilmeisiä epätarkkuuksia sellaisten muiden jäsenvaltioiden tai alueiden toimittamiin tietoihin nähden, joissa on yhdenmukaiset maantieteelliset, ympäristölliset ja ilmastolliset olosuhteet ja jotka muodostavat saman levinneisyys- ja talvehtimisalueen, eli Välimeren altaan.
   
               —
            
            
               Euroopan komissio on jättänyt noudattamatta velvollisuuttaan päivittää säännöllisesti Key Concepts -tietoja, mukauttaa niitä ja ryhtyä toimenpiteisiin perustamissopimusten yhtenäisen soveltamisen varmistamiseksi koko Euroopan alueella ilman jäsenvaltioiden välillä tapahtuvaa syrjintää.
            
         
               —
            
            
               Lisäksi kantajat katsovat, että komission tuottamuksellisella menettelyllä, joka on luokiteltava jäsenyysvelvoitteiden noudattamatta jättämiseksi ja laiminlyönniksi, rikotaan lisäksi SEU 17 artiklan 1 kohtaa, SEUT 192 artiklaa ja 291 artiklaa, luonnonvaraisten lintujen suojelusta 30.11.2009 annetun Euroopan parlamentin ja neuvoston direktiivin 2009/147/EY johdanto-osan neljättä perustelukappaletta ja 7, 10 ja 16 artiklaa, luonnonvaraisten lintujen suojelusta annetun direktiivin 79/409/ETY (ja direktiivin 2009/14/EY) metsästyksen suuntaviivojen 2.5.13 kohtaa, 16.2.2011 annettua Euroopan parlamentin ja neuvoston asetusta (EU) N:o 182/2011 ja Euroopan perusoikeuskirjan 4 artiklan 2 kohtaa ja SEUT 19 artiklaa.